# Službeni list C 14A/16.

| | ISSN 1977-1088 |
| --- | --- |
| Službeni list
  Europske unije | C 14A |
| | |
| Hrvatsko izdanje | Informacije i objave | Godište 66.16. siječnja 2023. |

ISSN 1977-1088

Službeni list

Europske unije

C 14A

Hrvatsko izdanje

Informacije i objave

Godište 66.16. siječnja 2023.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Opći sud |
| 2023/C 14 A/01 | Poziv na podnošenje prijava | 1 |

Sadržaj

Stranica

V.   Objave

ADMINISTRATIVNI POSTUPCI

Opći sud

2023/C 14 A/01

Poziv na podnošenje prijava

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Opći sud

| 16.1.2023 | HR | Službeni list Europske unije | CA 14/1 |
| --- | --- | --- | --- |

16.1.2023

HR

Službeni list Europske unije

CA 14/1

---

POZIV NA PODNOŠENJE PRIJAVA

(2023/C 14 A/01)

Opći sud jedan je od dvaju sudova koji čine Sud Europske unije. Njegova zadaća je, među ostalim, nadzor zakonitosti akata institucija i tijela Europske unije. U tom pogledu, sporovi podneseni Općem sudu odražavaju aktivnosti tih institucija i tijela. Usto, predloženo je da se nadležnosti Općeg suda prošire na zahtjeve za prethodnu odluku podnesene na temelju članka 267. Ugovora o funkcioniranju Europske unije u određenim posebnim područjima.

Opći sud uskoro će u skladu s člankom 254. četvrtim stavkom Ugovora o funkcioniranju Europske unije i člankom 32. Poslovnika Općeg suda imenovati svojeg tajnika.

Imenuje ga se na razdoblje od šest godina od dana preuzimanja dužnosti do kojeg bi trebalo doći po mogućnosti 1. svibnja 2023.

I.   PRIRODA DUŽNOSTI

Tajnik je zadužen, pod nadzorom predsjednika Općeg suda, za zaprimanje, upućivanje i čuvanje svih dokumenata te za dostavu na temelju ovog Poslovnika.

Tajnik pomaže članovima Općeg suda u izvršavanju svih njihovih dužnosti.

Tajnik čuva žigove i odgovoran je za arhivu. Zadužen je za izdanja Općeg suda, uključujući i zbornik sudske prakse, te za objavu na internetu dokumenata koji se tiču Općeg suda.

Tajnik, pod nadzorom predsjednika Općeg suda i uz pomoć službi Suda Europske unije, osigurava upravno i financijsko poslovanje te računovodstvo Općeg suda.

Tajnik je odgovoran za službu, koju čini približno 70 dužnosnika i službenika. Za obavljanje njegovih dužnosti zahtijeva se dokazana sposobnost upravljanja koju potvrđuje relevantno iskustvo u tom području.

II.   PODNOŠENJE PRIJAVA

Zainteresirane osobe mogu podnijeti prijave u motivacijskom pismu zajedno s detaljnim životopisom koji sadržava, osobito, sve podatke o:

| — | njihovu državljanstvu, |
| --- | --- |

—

njihovu državljanstvu,

| — | njihovu sveučilišnom obrazovanju u pravnom području, i ovisno o slučaju, drugim područjima, |
| --- | --- |

—

njihovu sveučilišnom obrazovanju u pravnom području, i ovisno o slučaju, drugim područjima,

| — | njihovu poznavanju jezika i osobito njihovu znanju francuskog i engleskog jezika, |
| --- | --- |

—

njihovu poznavanju jezika i osobito njihovu znanju francuskog i engleskog jezika,

| — | njihovim sadašnjim i prijašnjim profesionalnim aktivnostima, iz kojih je vidljivo relevantno iskustvo po mogućnosti od najmanje petnaest godina, |
| --- | --- |

—

njihovim sadašnjim i prijašnjim profesionalnim aktivnostima, iz kojih je vidljivo relevantno iskustvo po mogućnosti od najmanje petnaest godina,

| — | bilo kojem drugom pravničkom i međunarodnom iskustvu. |
| --- | --- |

—

bilo kojem drugom pravničkom i međunarodnom iskustvu.

Prijave za ovo radno mjesto podnose se tajništvu predsjednika Općeg suda, isključivo elektroničkom poštom na adresu Secretariat_President-Tribunal@curia.europa.eu, najkasnije do 15. veljače 2023.

Prijave razmatra povjerenstvo za odabir. Kandidati koji su ušli u uži izbor na temelju analize njihovih životopisa i motivacijskih pisama pozivaju se na razgovor.

Nakon završetka razgovora, povjerenstvo za odabir utvrđuje popis kandidata koje smatra odgovarajućima za obavljanje dužnosti tajnika. Taj se popis podnosi Općem sudu radi imenovanja tajnika u skladu s člankom 32. stavkom 1. Poslovnika Općeg suda.

Napomena: Obrada vaših osobnih podataka, potrebna za ocjenu vaših sposobnosti za dužnost tajnika, uređena je Uredbom (EU) 2018/1725 (1). Pristup vašim podacima imaju jedino osobe uključene u obradu vaše prijave, tj. suci Općeg suda te predsjednik i osobe koje mu pomažu. Za više pojedinosti o zaštiti vaših podataka možete se obratiti voditelju obrade (Secretariat_President-Tribunal@curia.europa.eu) ili službeniku za zaštitu podataka (Dataprotectionofficer@curia.europa.eu).

---

(1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---